# Odpustky v Jubilejnom roku 2025

Veriaci počas Jubilejného roka 2025 môžu – pri zachovaní obvyklých podmienok (svätá spoveď, sväté prijímanie, odpútanosť od akéhokoľvek, aj najmenšieho, hriechu) – získať jubilejné odpustky týmito spôsobmi:

[**1. ZBOŽNÁ PÚŤ DO JUBILEJNÉHO CHRÁMU A NÁBOŽNA ÚČASŤ NA:**](https://jubileum.kapitula.sk/jubilejne-odpustky/)

* jubilejnej svätej omši;
* slávení Božieho slova;
* slávení Liturgie hodín;
* modlitbe krížovej cesty;
* modlitbe mariánskeho ruženca;
* hymne Akatist;
* obrade zmierenia.

(Pozn.: stačí jedna z možností)

[**2. NÁVŠTEVA JUBILEJNÉHO CHRÁMU A EUCHARISTICKÁ ADORÁCIA ZAKONČENÁ MODLITBOU OTČE NÁŠ, VERÍM V BOHA A ZDRAVAS MÁRIA,**](https://jubileum.kapitula.sk/jubilejne-odpustky/)

Biskup František odporúča vykonať túto návštevu týmito krokmi:

* pri vchode do chrámu prežehnať sa požehnanou vodou na znamenie krstu a pokánia,
* prečítať si úryvok z Božieho slova,
* pomodliť sa modlitbu Jubilejného roka pri jubilejnom kríži,
* zotrvať v eucharistickej adorácii (aspoň 15 min.),
* pomodliť sa Otče náš, Verím v Boha, Zdravas Mária a na úmysel Svätého Otca,
* vykonať jeden skutok milosrdenstva alebo pokánia.

[**3. SKUTOK MILOSRDENSTVA ALEBO POKÁNIA VYKONANÝ V ZBOŽNOM DUCHU;**](https://jubileum.kapitula.sk/jubilejne-odpustky/)

* účasť na ľudových misiách; duchovných cvičeniach; formačných stretnutiach venovaných textom Druhého vatikánskeho koncilu a Katechizmu Katolíckej cirkvi, ktoré sa budú konať v kostole alebo na inom vhodnom mieste podľa zámeru Svätého Otca.
* vykonať skutok telesného milosrdenstva: dávať jesť hladným, dávať piť smädným, odievať nahých, prichýliť pocestných, navštevovať chorých, poskytovať pomoc väzňom, pochovávať mŕtvych;
* konať skutok duchovného milosrdenstva: dobre radiť pochybujúcim, poúčať nevedomých, napomínať hriešnikov, tešiť zarmútených, trpezlivo znášať krivdu, odpúšťať ubližujúcim, modliť sa za živých a mŕtvych.
* navšteva bratov a sestry v núdzi alebo v ťažkostiach (chorých, uväznených, osamelých starých ľudí, zdravotne postihnutých…);

[**4. TÍ, KTORÍ SA PRE CHOROBU ALEBO INÉ DÔVODY NEMÔŽU ZÚČASTNIŤ NA PÚTI: OBETOU SVOJHO UTRPENIA ALEBO ŤAŽKOSTI SVOJHO ŽIVOTA;**](https://jubileum.kapitula.sk/jubilejne-odpustky/)

* Skutočne kajúci veriaci, ktorí sa z vážnych dôvodov nebudú môcť zúčastniť na slávnostných sláveniach, získajú jubilejné odpustky za rovnakých podmienok, ak zjednotení v duchu s prítomnými veriacimi, najmä prostredníctvom komunikačných prostriedkov, prednesú vo svojich domovoch alebo kdekoľvek, kde sú hatení prekážkami, Modlitbu Pána, Vyznanie viery a iné modlitby v súlade s úmyslami Svätého roka, pričom obetujú svoje utrpenie alebo ťažkosti svojho života.